Étcsokoládés gyümölcsfalatok | Mindenment.es
Ebben a receptben tényleg semmi kihívás nincs, bár nem mondom, hogy nem leszel fülig csokis, mikor először csinálod. 🙂 Könnyű, gyors és bárkit képes rabjává tenni. Kiváló vendégváró (ezzel biztosan nem nyúlsz mellé senkinél), de ha valami gyors, és laza finomságra vágysz vasárnap délután, akkor is jó választás.
bármilyen gyümölcs, ami van otthon (szerintem mandarinnal a legfinomabb, de ananásszal, naranccsal, banánnal, málnával, eperrel, szőlővel is kiváló)
1 tábla min. 80% kakaótartalmú, cukormentes étcsokoládé
pucold meg a választott gyümölcsöket és vágd/darabold/szedd szét őket falatnyi darabokra
tegyél fel egy kisebb edényben vizet forrni
helyezz az edény tetejére egy hőálló tálat
darabold bele a tábla csokidat minél kisebb darabokra és adj hozzá egy kanál kókuszolajat
gőz fölött, folyamatos keverés mellett olvaszd meg
egy villa segítségével mártogasd a forró csokiba a gyümölcsök egyik felét
helyezd a csokiba mártott gyümölcsöt egy alufóliával bélelt tálcára
tedd a csokis gyümölcsöket egy fél órára hűtőbe, míg a csoki meg nem dermed
Fontos, hogy a csoki jó minőségű legyen, különben sokat ront az élményen.
2016-05-08 Timi	clean eating, clean édesség, cukormentes csokoládé, diétás édesség, étcsokis gyümölcs, gyors édesség, gyümölcs, mindenmentes édesség, ötlet, recept